ડીસીપી રાહુલ ત્રિપાઠીએ જણાવ્યું છે કે અમને આ અંગે ફરિયાદ મળી છે અને તેની તપાસ એસીપી દ્વારા કરવામાં આવશે જે સત્ય હશે તે સામે આવશે. આ અંગે જેની પર આરોપ છે તે કાલુપર પોલીસ સ્ટેશનના કોન્સ્ટેબલ શૈલેષ પટણીએ જણાવ્યું હતું કે અમિના શેખ (36) કે જે કાલુપુર વિસ્તારમાં દારુનું વેચાણ કરે છે તેણે મારી સામે ફરિયાદ કરી છે. અમિના દ્વારા જે આરોપો લગાવવામાં આવ્યા છે તે ખોટા, આધાર વગરના અને મને બદનામ કરવા માટે કર્યા છે. આ બાબતે અમિના શેખ કહ્યું હતું કે, ‘હા હું બુટલેગર હોઈ શકું છું..ધંધો કરીએ છીએ, પરંતુ એટલા પણ નીચા નથી કે કોઈને ઈજ્જત પર હાથ નાંખવા દઈએ. હું તેને સજા અપાવીને જ રહીશ.’